open-index/open-wikipedia-markdown huggingface dataset:
Μαρία της Γαλλίας (1344-1404)

H **Μαρία**, γαλλ. Marie de Valois de Bar (18 Σεπτεμβρίου 1344 - 15 Οκτωβρίου 1404) από τον Οίκο των Βαλουά ήταν πριγκίπισσα της Γαλλίας και με τον γάμο της έγινε δούκισσα του Μπαρ.

## Βιογραφία
Ήταν η δεύτερη κόρη του Ιωάννη Β΄ της Γαλλίας και της Μπόννης του Οίκου του Λουξεμβούργου, κόρης του Ιωάννη της Βοημίας.

Η Μαρία είχε μία εκτεταμένη βιβλιοθήκη και απέκτησε έργα με μία ποικιλία θεμάτων. Διάβαζε μυθιστορήματα και ποίηση, αλλά επίσης και έργα ιστορίας και θεολογίας. Ο συγγραφέας Ζαν ντ'Αρράς  αφιέρωσε το έργο του *Roman de Mélusine* σε αυτήν.

Η Μαρία απεβίωσε 60 ετών.

## Οικογένεια
Παντρεύτηκε το 1364 τον Ροβέρτο των Μονμπελιάρ δούκα του Μπαρ και είχε τέκνα:
* Κάρολος απεβ.1392.
* Ερρίκος π.1362-1397, κύριος του Μαρλ και μαρκήσιος του Ποντ-α-Μουσόν.
* Φίλιππος απεβ. 1396, σκοτώθηκε στη μάχη της Νικόπολης.
* Λουδοβίκος Α΄ 1370-75 - 1430, δούκας του Μπαρ, επίσκοπος του Βερντέν και του Σαλόν, καρδινάλιος.
* Εδουάρδος Γ΄ 1377-1415, δούκας του Μπαρ, σκοτώθηκε στη μάχη του Αζενκούρ.
* Ιωάννης 1380-1415, κύριος του Πυιζαί.
* Μαρία, παντρεύτηκε τον Γουλιέλμο Β΄ των Νταμπιέρ μαρκήσιο του Ναμύρ.
* Γιολάντα π.1365-1431, παντρεύτηκε τον Ιωάννη Α΄ του Οίκου της Βαρκελώνης βασιλιά της Αραγωνίας. 
* Μπόννη, παντρεύτηκε τον Βάλεραν Γ΄ του Οίκου του Λουξεμβούργου κόμη του Λινύ.
* Ιωάννα απεβ.1402, παντρεύτηκε τον Θεόδωρο Β΄ Παλαιολόγο μαρκήσιο του Μομφερράτου.
* Γιολάντα η *Νεότερη*, παντρεύτηκε τον Αδόλφο των Γύλιχ δούκα του Γύλιχ-Μπεργκ.

## Πρόγονοι





## Αναφορές σε πηγές


## Πηγές
* Jean d'Arras, Melusine; or, The Noble History of Lusignan, transl. Donald Maddox, (The Pennsylvania State University Press, 2012), 234.
* Pit Péporté, Constructing the Middle Ages: Historiography, Collective Memory and Nation-Building in Luxembourg, (Brill, 2011), 77.

Κατηγορία:Οίκος των Βαλουά
Μ' έκαναν δραπέτη

Το ***Μ' έκαναν δραπέτη*** (αγγλ.: *They Made Me a Fugitive*) είναι φιλμ νουάρ Βρετανικής παραγωγής του 1947 σε σκηνοθεσία Αλμπέρτο Καβαλκάντι και σενάριο του θεατρικού συγγραφέα Νόελ Λάνγκλεϊ, βασισμένο στο μυθιστόρημα «A Convict Has Escaped» του Τζάκσον Μπαντ. Πρωταγωνιστούν οι Τρέβορ Χάουαρντ, Σάλι Γκρέι και Γκρίφιθ Τζόουνς.

## Πλοκή
Λονδίνο του 1947. 
Ο Κλεμ Μόργκαν, ένας βετεράνος πιλότος της ΡΑΦ, αδυνατώντας να προσαρμοστεί στην πολιτική ζωή 
και πικραμένος από τους πολιτικούς χειρισμούς της μεταπολεμικής περιόδου, εντάσσεται σε μια συμμορία λαθρεμπορίας και μαύρης αγοράς της οποίας ηγείται ο εγωκεντρικός και σχεδόν ψυχοπαθής Νάρσι.
Η συμμορία χρησιμοποιεί ως βιτρίνα το γραφείο τελετών "Βαλχάλα" και η διακίνηση των προϊόντων γίνεται μέσα σε άδεια φέρετρα τα οποία κατόπιν προωθούνται στην ευρύτερη περιοχή του Λονδίνου. 
Όταν ο Κλεμ θ' ανακαλύψει ότι παράλληλα γίνεται διακίνηση σκληρών ναρκωτικών, αμέσως θα διαχωρίσει την θέση του και μετά από έντονη λογομαχία με τον Νάρσι θα δηλώσει ότι αποχωρεί από την συμμορία. Αυτό δεν θ' αρέσει στον Νάρσι και σε μια τελευταία επιχείρηση σκοτώνει έναν αστυνομικό ενοχοποιώντας τον Κλεμ. Αυτός θα συλληφθεί και θα καταδικαστεί σε 15ετή φυλάκιση.
Το όμορφο κορίτσι του Νάρσι, η Σάλι, θα προθυμοποιηθεί να τον βοηθήσει για ν' αποδείξει την αθωότητά του. 

Ο Κλεμ καταφέρνει να δραπετεύσει και κυνηγημένος θα κατορθώσει να φθάσει στο Λονδίνο αναζητώντας τον μοναδικό μάρτυρα που μπορεί να υποδείξει τον πραγματικό ένοχο. Ο Νάρσι όμως εκμεταλλευόμενος τις διασυνδέσεις του υποκόσμου θα τον βρει πρώτος τον Σόπι και θα τον σκοτώσει. Τώρα ο Κλεμ χωρίς καμιά ελπίδα να λάμψει η αλήθεια θ' αποφασίσει να εκδικηθεί το άτομο που τον ενοχοποίησε και οργισμένος θα έρθει αντιμέτωπος με όλη τη συμμορία.

## Διανομή ρόλων

* Τρέβορ Χάουαρντ ως...Κλεμ Μόργκαν
* Σάλι Γκρέι ως...Σάλι Κόνορ
* Γκρίφιθ Τζόουνς ως...Νάρσι
* Ρένε Ρέι ως...Κόρα
* Μαίρη Μέραλλ ως...Άντζι
* Μπάλαρντ Μπέρκελεϊ ως...Επιθεωρητής Ρόκλιφ
* Τσαρλς Φάρελ ως...Κάρλει
* Μάικλ Μπρέναν ως...Τζιμ
* Τζακ ΜακΝότον ως...Σόπι
* Σίριλ Σμιθ ως...Μπερτ
* Τζον Πένροουζ ως...Σάουνι
* Εύα Άσλεϊ ως...Έλλεν
* Βίντα Χοπ ως...κυρία Φένσοου
* Μόρις Ντένχαμ ως...κύριος Φένσοου

## Υποδοχή
### Box office
Σύμφωνα με εμπορικά έγγραφα της εποχής, η ταινία είχε μια αξιοσημείωτη έλξη στους βρετανικούς κινηματογράφους το 1947.
### Κριτικές
Ο ιστότοπος tvguide.com στην κριτική για την ταινία επισημαίνει πως:

## Παραπομπές

## Εξωτερικοί σύνδεσμοι
*
*Review of film at *Variety*

Κατηγορία:Φιλμ νουάρ
Κατηγορία:Ταινίες του 1947
Κατηγορία:Βρετανικές ταινίες της δεκαετίας 1940
Κατηγορία:Βρετανικές αστυνομικές ταινίες
Κατηγορία:Βρετανικές ασπρόμαυρες ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Αλμπέρτο Καβαλκάντι
Κατηγορία:Ταινίες γυρισμένες στην Αγγλία
Κατηγορία:Ταινίες βασισμένες σε βρετανικά μυθιστορήματα
Αλέξανδρος Διακόπουλος

Ο Αντιναύαρχος **Αλέξανδρος Διακόπουλος** ήταν ανώτερος αξιωματικός του Πολεμικού Ναυτικού,  επιτελικός και διετέλεσε πρώτος Σύμβουλος Εθνικής Ασφάλειας της Ελλάδας στο Υπουργικό Συμβούλιο του Κυριάκου Μητσοτάκη.

## Βιογραφία
Γεννήθηκε στην Αθήνα στις 11 Οκτωβρίου 1962. Είναι γιος του δικηγόρου και πολιτικού Γεώργιου Διακόπουλου (1929-2016), ο οποίος υπηρέτησε ως βουλευτής Μαγνησίας με το κόμμα της Νέας Δημοκρατίας. Μπήκε στην Σχολή Ναυτικών Δοκίμων το 1980, όπου και αποφοίτησε στις 8 Ιουνίου 1984.

Υπηρέτησε σε φρεγάτες και ταχύπλοα επιθετικά σκάφη, προήχθη σε ανθυποπλοίαρχο στις 3 Ιουνίου 1987, υποπλοίαρχο στις 3 Ιουνίου 1991, και πλωτάρχη στις 28 Ιουνίου 1996. Το 1990 ολοκλήρωσε το εκπαιδευτικό πρόγραμμα ελικοπτέρων. Διοίκησε το ναρκαλιευτικό «ΑΗΔΩΝ» το 1995-1997 καθώς και την Ναυτική Σχολή Ελικοπτέρων το 1998–2000. Προήχθη σε αντιπλοίαρχο στις 5 Απριλίου 2001, ολοκλήρωσε μαθήματα στο Collège interarmées de Défense τη Γαλλίας το 2001 και στη Ναυτική Σχολή Πολέμου το 2002, υπηρέτησε ως εκπρόσωπος τύπου του Γενικού Επιτελείου Ναυτικού το 2002–2005, ως κυβερνήτης του πλοίου «ΠΡΟΜΗΘΕΥΣ» το 2006-2007, και ως Επιστολέας Διοικήσεως Ελικοπτέρων Ναυτικού το 2007–2008. Το 2006 ολοκλήρωσε μεταπτυχιακό στη Δημόσια Διοίκηση στο pανεπιστήμιο John F. Kennedy του Πανεπιστημίου του Χάρβαρντ. Προήχθη σε πλοίαρχο στις 30 Ιουνίου 2008, υπηρέτησε ως ναυτικός ακόλουθος στην Άγκυρα έως το 2011, και ακολούθως ως Διοικητής Ελικοπτέρων Ναυτικού έως το 2013.

Προήχθη σε αρχιπλοίαρχο στις 20 Μαρτίου 2013, ήταν επικεφαλής της Διεύθυνσης Διεθνών Σχέσεων του Γενικού Επιτελείου Εθνικής Άμυνας έως τον Νοέμβριο του 2014, όταν προήχθη σε Αναπληρωτή Γενικό Διευθυντή Εθνικής Αμυντικής Πολιτικής και Διεθνών Σχέσεων. Στις 16 Οκτωβρίου 2015 προήχθη σε υποναύαρχο και ανέλαβε τη διοίκηση του Ναυτικού Εκπαιδευτικής Διοίκησης. Από τις 12 Σεπτεμβρίου 2016, υπηρέτησε παράλληλα ως διοικητής της Σχολής Ναυτικών Δοκίμων. Προήχθη σε αντιναύαρχο στις 16 Ιανουαρίου 2017 και διορίστηκε Διοικητής Σχολής Εθνικής Άμυνας. Μέχρι τις 8 Μαρτίου, διατήρησε και τις προηγούμενες θέσεις του.

Την 1η Αυγούστου 2019, ο Πρωθυπουργός Κυριάκος Μητσοτάκης ανακοίνωσε τη δημιουργία της θέσης του Συμβούλου Εθνικής Ασφάλειας παρά τω Πρωθυπουργώ και τον διορισμό του Αντιναυάρχου Διακόπουλου στη θέση αυτή. Παραιτήθηκε από τη θέση του στις 19 Αυγούστου 2020.

Ο Αντιναύαρχος Διακόπουλος μιλά Γαλλικά και Αγγλικά, είναι παντρεμένος και έχει ένα παιδί.

## Διακρίσεις
* Ανώτερος Ταξιάρχης του Τάγματος του Φοίνικα 
* Ανώτερος Ταξιάρχης του Τάγματος Τιμής
* Peacekeeping Participation Medal with Clasp των Ηνωμένων Εθνών
* Αρμενικό μετάλλιο για στρατιωτική συνεργασία  
* Διάφορα ελληνικά αναμνηστικά και μετάλλια μακρόχρονης υπηρεσίας

## Παραπομπές


Κατηγορία:Έλληνες αξιωματικοί του Πολεμικού Ναυτικού
Λευτέρης Βελέντζας

Ο **Λευτέρης Βελέντζας** είναι Έλληνας παλαίμαχος διεθνής ποδοσφαιριστής και νυν προπονητής, περισσότερο γνωστός για τη θητεία του στον Απόλλωνα Σμύρνης.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Γ.Σ. Ηλιούπολης Αττικής
Κατηγορία:Ποδοσφαιριστές Εθνικής Ελλάδος
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Ηρακλή Θεσσαλονίκης
Τεχνολογία ξύλου

## Ορισμός
**Τεχνολογία ξύλου** (αγγλικά: wood technology) είναι το τεχνολογικό αντικείμενο το οποίο εξετάζει και μελετά την παραγωγή προϊόντων ξύλου και τις επιμέρους διεργασίες της, καθώς και τις φυσικές, μηχανικές, ή χημικές παραμέτρους που επηρεάζουν τη βιοτεχνική ή βιομηχανική διαδικασία παραγωγής των διαφόρων προϊόντων του ξύλου. Αυτή άμεσα σχετίζεται με το αντικείμενο της επιστήμης ξύλου.

## Προϊόντα ξύλου
Προϊόντα ξύλου θεωρούνται η πριστή και η στρογγυλή ξυλεία, τα ξυλόφυλλα καθώς και η εμποτισμένη ξυλεία και τα διάφορα προϊόντα τροποποιημένης ξυλείας, όπως επίσης τα συγκολλημένα προϊόντα όπως λ.χ. μοριοπλάκες, ινοπλάκες, πηχοσανίδες, αντικολλητά (κόντρα-πλακέ), ξυλοπλάκες OSB - PSL - LVL, τα σύνθετα προϊόντα λ.χ. επικολλητή ή συγκολλητή ξυλεία (glulam), σταυροειδής ξυλεία CLT (Cross Laminated Timber) και πολλά άλλα. Εκτιμάται ότι σήμερα πάνω από 2.000 προϊόντα παράγονται από το ξύλο, με φυσικό ή μηχανικό ή χημικό τρόπο, ή με συνδυασμούς αυτών.

## Συσχέτιση με την επιστήμη υλικών
Ως αμιγώς τεχνολογικό αντικείμενο, η τεχνολογία ξύλου έχει πολύ μεγαλύτερη συνάφεια με τους κανόνες και τις έννοιες της επιστήμης υλικών ή/και της μηχανικής παρά της δασοπονίας.

Πρόσθετα, οι γνώσεις και δεξιότητες ενός *τεχνολόγου ξύλου* διαφέρουν και ποικίλουν ανάλογα με τη θέση ευθύνης του, λ.χ. στον έλεγχο πρώτων υλών, τον τεχνικό έλεγχο και τα μηχανήματα, την παραγωγική διαδικασία, τον ποιοτικό έλεγχο των τελικών προϊόντων, τις πωλήσεις και το μάρκετινγκ, και την έρευνα & ανάπτυξη (R&D) για βελτιωμένα προϊόντα.

## Παραπομπές


## Εξωτερικοί σύνδεσμοι
* Τεχνολογία Ξύλου I. (Δρ. Μιχάλη Σκαρβέλη, Π.Θ.) 
* The development of wood technology

Κατηγορία:Τεχνολογία ξύλου
Κατηγορία:Ξύλο
Ιωάννα της Γαλλίας (1351-1371)

Η **Ιωάννα**, γαλλ. Geanne de Valois de France (Μάιος 1351 - 16 Σεπτεμβρίου 1371) από τον Οίκο των Βαλουά ήταν πριγκίπισσα της Γαλλίας.

## Βιογραφία
Ήταν η τρίτη κόρη (η μόνη από τον 2ο γάμο) του Φιλίππου ΣΤ΄ της Γαλλίας και της 2ης συζύγου του Λευκής των Εβρέ, κόρης του Φιλίππου Γ΄ της Ναβάρρας. Είχε γεννηθεί εννέα μήνες μετά το τέλος του πατέρα της.

Ο πατέρας της είχε νυμφευτεί πιο πριν με την Ιωάννα της Βουργουνδίας (π. 1293-1349) και είχε τέκνα τον Ιωάννη Β΄ της Γαλλίας και τον Φίλιππο δούκα της Ορλεάνης. Έπειτα από το τέλος του Φιλίππου ΣΤ΄ η Λευκή αποσύρθηκε στο Νοφλ-Σαιν-Μαρτίν, κοντά στο Ζιζόρ της Νορμανδίας.

Το 1370 η Ιωάννα μνηστεύθηκε με τον Ιωάννη τότε δούκα της Zιρόνα (του Οίκου της Βαρκελώνης), γιο και διάδοχο του Πέτρου Δ΄ της Αραγωνίας. Το συμβόλαιο γάμου υπογράφτηκε στις 16 Ιουλίου 1370. Το επόμενο έτος η Ιωάννα έφυγε από τη Γαλλία για τον γάμο. Ωστόσο απεβίωσε στις 16 Σεπτεμβρίου 1371 στο Μπεζιέ, ενώ ταξίδευε για να συναντήσει τον μέλλοντα σύζυγό της Ιωάννη πρίγκιπα (infante) της Αραγωνίας. Τότε αυτός κατηγόρησε τη μαία του βασιλικού Οίκου, τη "μπονανάδα" ότι προκάλεσε με μαγεία τον θάνατό της.

Η μητέρα της Ιωάννας απεβίωσε στις 5 Οκτωβρίου 1398, 27 έτη μετά την κόρη της. Τάφηκαν μαζί στη βασιλική του Αγ. Διονυσίου (Σαιν Ντενί), στη νεκρόπολη των βασιλέων της Γαλλίας, βόρεια του Παρισιού.

## Πρόγονοι





## Πηγές
* Cawley, Charles, FRANCE CAPETIAN KINGS, Medieval Lands, Medieval Lands database, Foundation for Medieval Genealogy,[self-published source][better source needed]
* Marek, Miroslav. "Complete Genealogy of the House of Capet". Genealogy.EU

Κατηγορία:Οίκος των Βαλουά
Νασίμ Χνιντ

Ο **Νασίμ Χνιντ** (*Nassim Hnid*, γενν. 12 Μαρτίου 1997) είναι Τυνήσιος διεθνής επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Αλ Σαϊλία ΣΚ,.

## Σταδιοδρομία σε συλλόγους
Ο Χνιντ ξεκίνησε την επαγγελματική του σταδιοδρομία το 2016 με την ΚΣ Σφαξιέν.

Στις 20 Αυγούστου 2020, ο Χνιντ υπέγραψε τετραετές συμβόλαιο με την ΑΕΚ.

## Εθνική ομάδα
Ο Χνιντ έκανε το ντεμπούτο του για την Εθνική Τυνησίας σε φιλικό αγώνα εναντίον του Μπουρούντι στις 17 Ιουνίου 2019.

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Τυνήσιοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Τυνησίας
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές ΚΣ Σφαξιέν
Κατηγορία:Ποδοσφαιριστές Λιγκ 1 Τυνησίας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Τυνήσιοι ποδοσφαιριστές στο εξωτερικό
Οπιτσίνο Σπινόλα

Ο **Οπιτσίνο** (ιταλ. *Opicino Spinola*, άκμασε αρχές 14ου αι.) από τον Οίκο των Σπινόλα ήταν έμπορος και πολιτικός ηγέτης στη Δημοκρατία της Γένουας στις αρχές του 14ου αι. Έγινε ένας από τους πιο πλούσιους άνδρες της Γένουας.

## Βιογραφία
Τον Ιανουάριο του 1306 οι πολίτες της Γένουας αντικατέστησαν τον *ποντεστά* με δύο *καπιτάνι ντελ πόπολο* ως ηγέτες της Δημοκρατίας, ως αποτέλεσμα ενός αγώνα για την αλλαγή του πολιτεύματος, που είχε κρατήσει από το 1257 ως το 1339. Λόγω του πλούτου του, ο Σπινόολα εξελέγη ως ένας από τους καπιτάνι.

Το 1307 η κόρη του Αρτζεντίνα παντρεύτηκε τον Θεόδωρο Α΄ Παλαιολόγο, μαρκήσιο του Μομφερράτου, που είχε διαδεχθεί τον εκ μητρός θείο του, τελευταίο του κύριου κλάδου των Αλεράμιτσι. Ο Σπινόλα χρησιμοποίησε τον πλούτο του για να εγκαταστήσει τον Θεόδωρο Α΄ στην εξουσία.

Ο άλλος από τους καπιτάνι, ο Μπερναμπό Ντόρια, ήταν πεθερός του Μαμφρέδου Δ΄ μαρκησίου του Σαλούτσο, από τον πλάγιο κλάδο των Αλεράμιτσι-Σαλούτσο, ο οποίος διεκδίκησε κάποια περιοχή του Μομφερράτου. Αυτό οδήγησε σε συγκρούσεις μεταξύ των Σπινόλα και των Ντόρια. Το 1310 ο Οπιτσίνο κατάφερε να διοριστεί μόνος καπιτάνο ντελ πόπολο, ισόβια.

Ωστόσο η αυξανόμενη ισχύς του δημιούργησε εχθρούς, περιλαμβανομένων και μερικών συγγενών του. Στο τέλος του 1310 αναγκάστηκε να αποχωρήσει από τη θέση του και το 1311 ο ποντεστά αποκαταστάθηκε. Ο Σπινόλα τέθηκε υπό ισόβια τιμωρία από τη Γένουα.

## Οικογένεια
Είχε τέκνο:
* Αρτζεντίνα, παντρεύτηκε τον Θεόδωρο Α΄ Παλαιολόγο μαρκήσιο του Μομφερράτου, γιο του Ανδρόνικου Β΄ Αυτοκράτορα των Ρωμαίων.

## Πηγές
* Epstain, Steve. Genoa and the Genoese. p.&nbsp;325.
* Malleson, George Bruce. Studies in Genoese History. p.&nbsp;300

Κατηγορία:Οικογένεια Σπινόλα
Οικογένεια Σπινόλα

Η **Οικογένεια Σπινόλα** (ιταλ.: *Casa di Spinola*) ήταν μία ηγετική στην πολιτική της Ιταλίας οικογένεια, που είχε επίκεντρο τη Δημοκρατία της Γένουας. Η επιρροή της έφθασε στην πιο μεγάλη έκτασή της κατά τον 13ο και 14ο αι.

## Σημαίνοντα μέλη
Ο Γκουίντο Σπινόλα ήταν ένα από τα πρώτα σημαντικά μέλη της οικογένειας. Υπηρέτησε ως ύπατος (*consul*) στη Γένουα το 1102. Ο Οίκος, που δημιούργησε τον πλούτο του με το εμπόριο και χρηματοδότησε και την απόκτηση γης, ξεκίνησε από τους αδελφούς Γκουίντο και Ομπέρτο, εγγονούς του Μπέλο Μποτσούμι.

Ο επόμενος που έγινε εξέχων ήταν ο Ομπέρτο Σπινόλα. Το 1266 ο Ομπέρτο ηγήθηκε του Γενουατικού στόλου σε μία νίκη εναντίον των Βενετών. Το 1271 ένωσε τις δυνάμεις του με τον Ομπέρτο Ντόρια για να εκτοπίσουν τον ξένο *ποντεστά* της Γένουας από την εξουσία και να αναμορφώσουν τη διακυβέρνηση. Κατάφεραν να τον διώξουν και να τον αντκαταστήσουν από δύο *καπιτάνι ντελ πόπολο*, που εκλέχθηκαν για 22 έτη, με πρώτους τον Ομπέρτο Σπινόλα και τον Ομπέρτο Ντόρια που εξελέγησαν στο αξίωμα αυτό.

Πόσο χρόνο έμεινε ο Ομπέρτο Σπινόλα δεν είναι σαφές. Ωστόσο ο Τομάζο Σπινόολα ήταν ένας διακεκριμένος ναύαρχος στον πόλεμο της Γένουας με την Πίζα. Περί το 1289 ο Κορράντο Σπινόλα έγινε *καπιτάνο ντελ πόπολο* στη θέση του πατέρα του Ομπέρτο. Το 1301 ο Κορράντο παραιτήθηκε από το αξίωμα του *καπιτάνο ντελ πόπολο*, όπως έκανε και ο Λάμπα Ντόρια. Το αξίωμα έπειτα αντικαταστάθηκε από έναν ξένο ποντεστά και έναν ηγούμενο του λαού.

Η επόμενη εμπλοκή της οικογένειας έγινε με τον Οπιτσίνο Σπινόλα. Αυτός πάντρεψε την κόρη του με τον Θεόδωρο Α΄ μαρκήσιο του Μομφερράτου, γιο του Ανδρόνικου Β΄ Αυτοκράτορα των Ρωμαίων. Ο Γκαλεόττο Σπινόλα διορίστηκε καπιτάνο του λαού το 1335, μαζί με τον Ραφαέλε Ντόρια. Εκτόπισαν την ισχύ του Ροβέρτου της Νάπολης από τη Γένουα. Το 1435 ο Φραντσέσκο Σπινόλα ήταν επιτυχής στην πολιορκία της Γκαέτα (λιμανιού βόρεια της Νάπολης) στον Πόλεμο για τον έλεγχο της Νάπολης. Σύντομα μετά ο Φραντσέσκο οδήγησε μία εξέγερση, που έπαυσε την εξουσία των Βισκόντι του Μιλάνου επί της Γένουας. Ο μεγάλος Ιταλο-Ισπανικός στρατηγός Αμπρότζιο Σπινόλα, αρχιναύαρχος του στρατού της Φλάνδρας το διάστημα 1603-1629, είναι μέλος του Οίκου.

## Δόγηδες της Δημοκρατίας της Γένουας
* Μπατίστα Σπινόλα 47ος δόγης.
* Λούκα Σπινόλα, 57ος δόγης
* Σιμόνε Σπινόλα 66ος δόγης.
* Τομάζο Σπινόλα 90ος δόγης.
* Αντρέα Σπινόλα 99ος δόγης.
* Αλεσσάντρο Σπινόλα 112ος δόγης.
* Αγκοστίνο Σπινόλα 125ος δόγης.
* Λούκα Σπινόλα, 129ος δόγης
* Ντομένικο Σπινόλα 151ος δόγης
* Νικολό Σπινόλα 155 ος δόγης
* Φερναντίνο Σπινόλα 172ος δόγης.

## Πηγές
* Malleson, George Bruce. Studies in Genoese History. p.&nbsp;294ff

## Εξωτερικοί σύνδεσμοι
*
Κατάλογος πανεπιστημίων στην Ισπανία

Όλα τα δημόσια και τα σημαντικότερα ιδιωτικά πανεπιστήμια στην Ισπανία είναι τα εξής:

## Εξωτερικοί σύνδεσμοι
*Studying in Spain
*All Universities in Spain for Higher Education 
*Top Universities in Spain
Καρολίνα Ματθίλδη του Σλέσβιχ-Χόλσταϊν

H **Καρολίνα Ματθίλδη** (γερμ. *Karoline Mathilde von Schleswig-Holstein-Sonderburg-Glücksburg*, 11 Μαΐου 1894 - 28 Ιανουαρίου 1972) του Οίκου του Σλέσβιχ-Χόλσταϊν ήταν πριγκίπισσα του Σλέσβιχ-Χόλσταϊν-Σόντερμπουργκ-Γκλύξμπουργκ και μετά κόμισσα του Ζολμς-Μπάρουτ.

## Βιογραφία
Η *Βικτωρία Ειρήνη Αδελαΐδα Αυγούστα Αλβέρτα Θεοδώρα Καρολίνα Ματθίλδη* γεννήθηκε στις 11 Μαΐου 1894 στο Γκρύνχολτς και ήταν το έκτο παιδί και η πέμπτη κόρη του Φρειδερίκου Φερδινάνδου, Δούκα του Σλέσβιχ-Χόλσταϊν, και της Καρολίνας Ματθίλδης του Σλέσβιχ-Χόλσταϊν-Σόντερμπουργκ-Αουγκούστενμπουργκ.

Στις 27 Μαΐου 1920 παντρεύτηκε τον Ιωάννη του Ζολμς-Μπάρουτ, στο Κάστρο Γκλύξμπουργκ. Απέκτησαν τρία παιδιά:
*την *Βικτωρία Λουίζα* Φρειδερίκη Καρολίνα Ματθίλδη (1921 - 2003)
*τον *Φρειδερίκο* Ιωάννη (1923 - 2006)
*τον Ουμβέρτο (1934 - 1991)

Πέθανε στις 28 Ιανουαρίου 1972 στο Σάλτσμπουργκ σε ηλικία 77 ετών.

## Πρόγονοι

## Παραπομπές


* Profile of Karoline Mathilde Prinzessin zu Schleswig-Holstein-Sonderburg-Glücksburg, thePeerage.com; accessed 15 August 2014 

Κατηγορία:Οίκος του Γκλύξμπουργκ
Κατηγορία:Γερμανοί ευγενείς
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Φορ ντε Μπρεγκανσόν

Το **Φορ ντε Μπρεγκασόν** είναι μεσαιωνικό φρούριο και θερινή κατοικία του Προέδρου της Γαλλίας. Είναι κτισμένο σε νησίδα έξω από τη Γαλλική Ριβιέρα, συνδέεται με στενή λωρίδα γης με την ηπειρωτική χώρα, στην κοινότητα Bormes-les-Mimosas στο τμήμα Βαρ της επαρχίας Προβηγκίας-Άλπεις-Κυανής Ακτής.

## Παραπομπές


## Εξωτερικοί σύνδεσμοι
* 

Κατηγορία:Φρούρια στη Γαλλία
Δυναστεία των Λαζάρεβιτς

Η **Δυναστεία των Λαζάρεβιτς**, σερβ. Лазаревић ήταν μία βασιλική Οικογένεια της μεσαιωνικής Σερβίας, που κυβέρνησε τη Μοραβική Σερβία και το δεσποτάτο της Σερβίας.

Η δυναστεία ξεκίνησε από τον Λάζαρ Χρεμπελιάνοβιτς, γιο του Πρίμπατς Χρεμπελιάνοβιτς, ενός ευγενούς στην Αυλή του Στεφάνου Ούρου Δ΄ *Δουσάν* της Σερβίας, του Οίκου των Νέμανιτς. Ο Λάζαρ νυμφεύτηκε τη Μιλίτσα του ίδιου Οίκου και έλαβε τον τίτλο του knez (πρίγκιπα) από τον Στέφανο Ούρο Ε΄ τον *Αδύναμο* της Σερβίας. Απέκτησε γαίες στην Κεντρική Σερβία και δια μέσου των δεσμών του με τους Νέμανιτς έγινε αντιβασιλιάς της Μοραβικής Σερβίας. Στη Μάχη του Κοσόβου εναντίον των Οθωμανών, ο Λάζαρ σκοτώθηκε και η Σερβία έγινε ένα υποτελές κράτος· αυτό οδήγησε στο τέλος της Σερβικής ηγεμονίας.

## Μονάρχες
Ηγεμόνες της Μοραβικής Σερβίας (1371-1427):
* Λάζαρος Χρεμπελιάνοβιτς (1371-1389)
* Στέφαν Λαζάρεβιτς (1389-1427)

## Γενεαλογία του Οίκου των Λαζάρεβιτς της Σερβίας

## Πηγές
* Ćirković, Sima (2004). The Serbs. Malden: Blackwell Publishing.
* Fine, John Van Antwerp Jr. (1994) [1987]. The Late Medieval Balkans: A Critical Survey from the Late Twelfth Century to the Ottoman Conquest. Ann Arbor, Michigan: University of Michigan Press.
* Sedlar, Jean W. (1994). East Central Europe in the Middle Ages, 1000-1500. Seattle: University of Washington Press.

*
Μύδρος

thumb
**Μύδρος** είναι όπλο γεμάτο με μεταλλικές σφαίρες. Λίγο πριν από τον στόχο, αυτά εκτοξεύονται προς τα εμπρός από ένα προωθητικό φορτίο και ρίχνονται προς τον στόχο.

## Εξωτερικοί σύνδεσμοι
* 

Κατηγορία:Εφευρέσεις
Κατηγορία:Πυροβολικό
Γιόσιπ Τομάσεβιτς (ποδοσφαιριστής, γενν. το 1994)

Ο **Γιόσιπ Τομάσεβιτς** (κροατικά: Josip Tomašević, γενν. στις 4 Μαρτίου 1994) είναι Κροάτης ποδοσφαιριστής, ο οποίος αγωνίζεται ως αριστερός πλάγιος αμυντικός για τον Ατρόμητο Αθηνών. 

## Σταδιοδρομία σε συλλόγους
Ο Τομάσεβιτς αναδείχθηκε από τις ακαδημίες νέων της Χάιντουκ Σπλιτ. 

Την 1η Ιουλίου 2013, εντάχθηκε με ελεύθερη μεταγραφή στην ΡΝΚ Σπλιτ. Τη σεζόν 2014-15, αγωνίστηκε με δανεισμό στην ΝΚ Ιμότσκι. 

Στις 24 Αυγούστου 2015, μετακινήθηκε στην ΝΚ Ντουγκοπόλγιε. 

Στις 18 Ιανουαρίου 2018, υπέγραψε συμβόλαιο με την ΗΝΚ Τσιμπάλια. 

Στις 26 Ιουλίου 2018, υπέγραψε συμβόλαιο με την Λοκομοτίβ Πλόβντιβ. 

Στις 20 Αυγούστου 2020, υπέγραψε διετές συμβόλαιο με τον Ατρόμητο Αθηνών.

## Εθνική ομάδα
Ο Τομάσεβιτς έχει αγωνιστεί στις «μικρές» εθνικές Κροατίας U14, U15, U16, U17, U18 και U19. 

## Διακρίσεις

### Συλλογικές

; Λοκομοτίβ Πλόβντιβ 

* Κύπελλο Βουλγαρίας (2): 2018–19, 2019–20 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ14
Κατηγορία:Ποδοσφαιριστές Εθνικής Κροατίας Κ15
Κατηγορία:Ποδοσφαιριστές Εθνικής Κροατίας Κ16
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές ΡΝΚ Σπλιτ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΝΚ Ιμότσκι
Κατηγορία:Ποδοσφαιριστές ΝΚ Ντουγκοπόλγιε
Κατηγορία:Ποδοσφαιριστές ΗΝΚ Τσιμπάλια
Κατηγορία:Ποδοσφαιριστές Λοκομοτίβ Πλόβντιβ
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ξένοι ποδοσφαιριστές στη Βουλγαρία
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Τόνι Ντάτκοβιτς

Ο **Τόνι Ντάτκοβιτς** (κροατικά: Toni Datković, , γενν. στις 6 Νοεμβρίου 1993) είναι Κροάτης ποδοσφαιριστής, ο οποίος αγωνίζεται ως κεντρικός αμυντικός για τον Άρη Θεσσαλονίκης. 

## Σταδιοδρομία σε συλλόγους
Ο Ντάτκοβιτς πέρασε από την ακαδημία νέων της ΝΚ Νοβάλια, προτού μετακομίσει στη Ριέκα, όπου, μετά από έξι μήνες στην Λοκομοτίβα Ριέκα, εντάχθηκε στην ακαδημία της ΧΝΚ Ριέκα. Ανεβαίνοντας τις ηλικιακές κατηγορίες, έγινε ο αρχηγός της ομάδας U19. 

Ο Ντάτκοβιτς δεν έκανε ποτέ το ντεμπούτο του στην Πρβα Λίγκα με τη ΧΝΚ Ριέκα, καθώς στάλθηκε με δανεισμό στην ΝΚ Πόμορατς Κόστρενα στην δεύτερη κατηγορία, όπου παρέμεινε για 2 χρόνια, μέχρι τη λήξη του συμβολαίου του. Το καλοκαίρι του 2014, εντάχθηκε στη σλοβενική ΝΚ Ζαβρτς, όπου έπαιξε 52 αγώνες πρωταθλήματος και σημείωσε τρία γκολ.  

Στις 20 Ιανουαρίου 2016, εντάχθηκε στην Κόπερ. 

Στις 11 Ιουλίου 2017, υπέγραψε συμβόλαιο με την ΝΚ Λοκομοτίβα. Στις 2 Σεπτεμβρίου 2019, εντάχθηκε με μονοετές δανεισμό στην Ουέσκα της Σεγούντα Ντιβισιόν. 

### Άρης
Στις 18 Αυγούστου 2020, υπέγραψε τριετές συμβόλαιο με τον Άρη Θεσσαλονίκης.

## Εθνική ομάδα
Ο Ντάτκοβιτς έχει αγωνιστεί στις εθνικές Κροατίας U19 και U21. 

Έκανε το ντεμπούτο του με την Εθνική Κροατίας σε φιλικό αγώνα εναντίον της Κίνας στις 14 Ιανουαρίου 2017. 

## Προσωπική ζωή
Ο Ντάτκοβιτς είναι γιος του προπονητή ποδοσφαίρου Ίβιτσα Ντάτκοβιτς. Ο αδερφός του, Μάριν, είναι επίσης επαγγελματίας ποδοσφαιριστής. 

## Παραπομπές


## Εξωτερικοί σύνδεσμοι
* Προφίλ PrvaLiga (σλοβενικά) 
* Προφίλ στο Transfermarkt.com 

Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΧΝΚ Ριέκα
Κατηγορία:Ποδοσφαιριστές ΝΚ Πόμορατς 1921
Κατηγορία:Ποδοσφαιριστές Δεύτερης Κατηγορίας Κροατίας
Κατηγορία:Ποδοσφαιριστές ΝΚ Ζαβρτς
Κατηγορία:Ποδοσφαιριστές Πρβα Λίγκα Σλοβενίας
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές ΦΚ Κόπερ
Κατηγορία:Ποδοσφαιριστές ΝΚ Λοκομοτίβα
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΣΝ Ουέσκα
Κατηγορία:Ποδοσφαιριστές Σεγούντα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Ασιμί Γκοϊτά

Ο συνταγματάρχης **Ασιμί Γκοϊτά** (*Assimi Goita*) (9 11 1983-) είναι  αξιωματικός του στρατού του Μάλι και μεταβατικός αντιπρόεδρος της χώρας από τον Σεπτέμβριο του 2020. Ως αρχηγός της Εθνικής Επιτροπής για τη Σωτηρία του Λαού, μιας στρατιωτικής χούντας που κατέλαβε την εξουσία από τον πρώην πρόεδρο Ιμπραΐμ Μπουμπακάρ Κεϊτά σε πραξικόπημα το 2020, ήταν προσωρινά αρχηγός κράτους.  Κατέλαβε ξανά την εξουσία από τον Μπα Ντάου έπειτα από το πραξικόπημα του 2021. Έχει ανακηρυχθεί συνταγματικός πρόεδρος του Μάλι.

## Στρατιωτική σταδιοδρομία
Ο Γκοϊτά υπηρέτησε ως συνταγματάρχης στη μονάδα ειδικών δυνάμεων των Ενόπλων Δυνάμεων του Μάλι.  Υπηρετεί ως αρχηγός της Εθνικής Επιτροπής για τη Σωτηρία του Λαού, που είναι μια ομάδα ανταρτών, οι οποίοι έχουν δεσμευτεί να ξεκινήσουν νέες εκλογές για να αντικαταστήσουν τον  Ιμπραΐμ Μπουμπακάρ Κεϊτά.  

Στις 21 Σεπτεμβρίου 2020 διορίστηκε αντιπρόεδρος της χώρας από ομάδα 17 εκλογέων, με τον Μπα Εντάου να διορίζεται πρόεδρος.

## Πραξικόπημα και άνοδος στην προεδρία
Ο Γκοϊτά ενεπλάκη σε στρατιωτικό πραξικόπημα στις 24 Μαΐου 2021, έπειτα από το οποίο κατέλαβε την εξουσία. Ο πρόεδρος Ντάου και ο πρωθυπουργός Μοκτάρ Ουάνε τέθηκαν υπό κράτηση. Ο Γκοϊτά ισχυρίστηκε πως ο Ντάου είχε αποπειραθεί να κάνει "δολιοφθορά" στη μετάβαση προς τη δημοκρατία και δεσμεύτηκε για τη διεξαγωγή εκλογών το 2022. Το πραξικόπημα προκλήθηκε από τον ισχυρισμό του Γκοϊτά ότι ο Ντάου απέτυχε να τον συμβουλευτεί αναφορικά με τον ανασχηματισμό της κυβέρνησης.
Στις 28 Μαΐου 2021 το συνταγματικό δικαστήριο τον ανακήρυξε ως μεταβατικό πρόεδρο του Μάλι και αποφάνθηκε ότι θα έπρεπε να διατηρήσει τον τίτλο "πρόεδρος της μετάβασης, αρχηγός κράτους" προκειμένου "να ηγηθεί της διαδικασία για μετάβαση στο στόχο". Την ίδια ημέρα ανέφερε ότι θα διορίσει έναν πρωθυπουργό από τον συνασπισμό M5-RFP.
Η ορκωμοσία του ως Προέδρου του Μαλί έλαβε χώρα στις 7 Ιουνίου 2021.

### Απόπειρα δολοφονίας
Στις 20 Ιουλίου 2021 εκδηλώθηκε δολοφονική απόπειρα κατά του Γκοϊτά σε τζαμί στην Μπαμακό, ενώ εκείνος προσευχόταν. Η απόπειρα έγινε από ένοπλο που επιτέθηκε με μαχαίρι εναντίον του προέδρου. Ο πρόεδρος δεν έπαθε το παραμικρό, όμως ένα άλλο άτομο τραυματίστηκε και ο δράστης συνελήφθη. Συνολικά συνελήφθησαν από τις δυνάμεις ασφαλείας δύο άντρες.

## Παραπομπές


Κατηγορία:Ηγέτες εν ενεργεία
Κατηγορία:Πραξικοπηματίες
Κατηγορία:Αρχηγοί κράτους του Μάλι
Τελικός Παγκόσμιου Κυπέλλου Ποδοσφαίρου 2006

Ο τελικός του **Παγκοσμίου Κυπέλλου του 2006** ήταν ο τελικός αγώνας ποδοσφαίρου για το Παγκόσμιο Κύπελλο Ποδοσφαίρου 2006. Ήταν ο 18ος τελικός του Παγκοσμίου Κυπέλλου της FIFA, που πραγματοποιείται κάθε τέσσερα χρόνια και στον οποίο συμμετέχουν οι εθνικές ομάδες των ανδρών όλων των μελών της FIFA. Ο τελικός διεξήχθη στο Ολυμπιακό Στάδιο του Βερολίνου στις 9 Ιουλίου 2006 και αγωνίστηκαν οι δύο νικητές που προέκυψαν από τους ημιτελικούς, συγκεκριμένα η Ιταλία και η Γαλλία.

Νικητής του Παγκοσμίου Κυπέλλου αναδείχθηκε η Ιταλία, που επικράτησε στη διαδικασία των πέναλτι με σκορ 5-3.

2006
Τελικος
Δημοψήφισμα Κοιλάδας Κομποστέλα (2019)

Στις 7 Δεκεμβρίου 2019, πραγματοποιήθηκε ένα **[[δημοψήφισμα]]** για να προσδιοριστεί εάν οι κάτοικοι της επαρχίας των Φιλιππίνων Κοιλάδα Κομποστέλα εγκρίνουν τη μετονομασία της επαρχίας τους σε Νταβάο ντε Όρο . 

## Ιστορικό
Η επαρχία της Κομποστέλα χωρίστηκε από την Νταβάο ντελ Νόρτε το 1998.  Στις αρχές του 2019 η Πράξη 11297 της Δημοκρατίας ψηφίστηκε με νόμο , μετονομάζοντας την Κοιλάδα Κομποστέλα σε Νταβάο ντε Όρο, με την επιφύλαξη της έγκρισης των κατοίκων της επαρχίας σε δημοψήφισμα.  Η νομοθεσία υπογράφηκε από τον πρόεδρο Ροντρίγκο Ντουτέρτε στις 17 Απριλίου 2019 και η υπογραφή έγινε γνωστή στο κοινό στις 23 Μαΐου 2019. Η Επιτροπή Εκλογών της εθνικής κυβέρνησης των Φιλιππίνων (Comelec) ήταν επιφορτισμένη να εποπτεύει και να διενεργήσει το απαιτούμενο δημοψήφισμα.  

Σύμφωνα με το ψήφισμα αριθ. 10614 της Comelec, όλοι οι ψηφοφόροι στους 11 δήμους της  Κοιλάδας Κομποστέλα που είχαν ψηφίσει στις γενικές εκλογές του 2019 στις Φιλιππίνες είχαν δικαίωμα συμμετοχής. 

## Αποτελέσματα
Τα αποτελέσματα του δημοψηφίσματος καταμετρήθηκαν με το χέρι και υποβλήθηκαν στο επαρχιακό συμβούλιο.  

Η προσέλευση στο δημοψήφισμα σύμφωνα με την Comelec ήταν περίπου 45 τοις εκατό, το οποίο μεταφράζεται σε 178.953 συμμετέχοντες από τις 410.262 επιλέξιμες ψήφους. Η πλειονότητα των ψηφοφόρων ήταν υπέρ της μετονομασίας με 174.442 ψήφους "ναι" και 5.020 ψήφισαν "όχι". Τα αποτελέσματα του δημοψηφίσματος εγκρίθηκαν από την Comelec στις 10:24 &nbsp; μμ στις 8 Δεκεμβρίου 2019.  

## Παραπομπές


Κατηγορία:Δημοψηφίσματα το 2019
2019 δημοψ
Λοκντάουν

[μικρογραφία|Κλειστοί δρόμοι στο [Μποπάλ της Ινδίας, κατά την διάρκεια του λοκντάουν για τον περιορισμό της εξάπλωσης της πανδημίας του κορωνοϊού COVID-19.]]

Το **λοκντάουν** (γνωστό και ως **αποκλεισμός εισόδου και εξόδου**, στην καθομιλουμένη: **[[απαγόρευση κυκλοφορίας]]** ή **[[καραντίνα]]**) είναι μια απαίτηση προς μια ομάδα ανθρώπων να παραμείνει εκεί που βρίσκεται, συνήθως επειδή υπάρχουν κίνδυνοι για αυτούς ή για τους άλλους εάν μπορούν να μετακινηθούν ελεύθερα. Σε ολόκληρο τον κόσμο, τα λοκντάουν χρησιμοποιήθηκαν ευρέως από πλήθος χωρών για τον περιορισμό της διάδοσης της πανδημίας του κορωνοϊού COVID-19.

Ο αποκλεισμός εισόδου και εξόδου μπορεί να χρησιμοποιηθεί για την προστασία των ατόμων που βρίσκονται μέσα σε μια εγκατάσταση. Μπορεί να χρησιμοποιηθεί επίσης σε ένα υπολογιστικό σύστημα για να το προστατέψει από μια απειλή ή ένα εξωτερικό γεγονός. Σε ένα αποκλεισμό συνήθως κλειδώνονται οι πόρτες των κτιρίων, εμποδίζοντας την έξοδο και την είσοδο. Ο πλήρης αποκλεισμός σημαίνει ότι τα άτομα πρέπει να παραμείνουν εκεί που βρίσκονται και να μην φεύγουν ή να μπαίνουν σε ένα κτίριο ή στα δωμάτιά του, αλλά να μεταβούν στο πλησιέστερο ασφαλές μέρος (εκτός εάν το κτίριο στο οποίο βρίσκονται είναι ασφαλές). Η άσκηση αποκλεισμού μπορεί να γίνει χωρίς την παρουσία εξωτερικής απειλής, για να εξοικειώσει τους συμμετέχοντες για το τι πρέπει να κάνουν σε τυχόν σενάριο αποκλεισμού εισόδου και εξόδου.

Κατηγορία:Διαχείριση καταστάσεων έκτακτης ανάγκης
Κατηγορία:Εγκληματολογία
Χρίστα του Τουρν και Τάξις

Η **Χρίστα του Τουρν και Τάξις** (*Christa von Thurn und Taxis *, γεννημένη ως Χρίστα Ίνγκεμποργκ Χάινλε *Christa Ingeborg Heinle*, 14 Δεκεμβρίου 1941 -) είναι η πρόεδρος του Βαυαρικού Ερυθρού Σταυρού.

## Βιογραφία
Γεννήθηκε στις 14 Δεκεμβρίου 1941 στο Χάιντενχαϊμ αν ντερ Μπρεντς, και είναι κόρη του Ερρίκου Χάινλε και της Ίνγκεμποργκ Βούρτσνερ.

Στις 14 Μαρτίου 1973 παντρεύτηκε με πολιτικό γάμο τον Πρίγκιπα Μαξ Εμμανουήλ του Τουρν και Τάξις στο Σβάνγκαου και την επόμενη μέρα 15 Μαρτίου 1973 έγινε και ο θρησκευτικός τους γάμος στο Κάστρο Μπούλαχμπεργκ. Μαζί απέκτησαν δύο παιδιά:
*τον Πρίγκιπα *Ουμβέρτο Ραφαήλ* Φραγκίσκο Ιωσήφ Ουλρίκο Μαρία Λαμόραλ (γενν. το 1973-)
*τον Πρίγκιπα *Φίλιππο Γαβριήλ* Φραγκίσκο Ιωσήφ Μάγκνους Μαρία Λαμόραλ (γενν. το 1975-)

Το 1985 διετέλεσε αντιπρόεδρος του Βαυαρικού Ερυθρού Σταυρού στην περιφέρεια Όσταλγκοϊ και το 1989, στην περιοχή της Σουαβίας. Παρέμεινε σε αυτές τις θέσεις μέχρι το 2005. 

Από το 1989, είναι μέλος του BRK-Land Board και της Επιτροπής Κοινωνικών Υπηρεσιών και από το 1994 της Ομοσπονδιακής Επιτροπής Πρόνοιας και της Κοινωνικής Εργασίας στο BRK.

Από το 1993 έως το 2001, ήταν μέλος της Επιτροπής Ετοιμότητας BRK και το 1995 ήταν ιδρυτικό μέλος της Ακαδημίας του Γερμανικού Ερυθρού Σταυρού. Από το 1997 έως το 2000, ήταν γερουσιαστής στο Κοινοβούλιο της Βαυαρίας. Από τον Νοέμβριο του 1999, είναι Αντιπρόεδρος της BRK.

Στις 8 Νοεμβρίου 2003, έγινε η πρώτη γυναίκα που εξελέγη Πρόεδρος του Βαυαρικού Ερυθρού Σταυρού. Ήταν ήδη επικεφαλής της οργάνωσης τους τελευταίους πέντε μήνες αφού ο προηγούμενος πρόεδρος ελάττωσε τα καθήκοντά του λόγω προβλημάτων υγείας.

## Παραπομπές


Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Δυναστεία των Μπράνκοβιτς

Η **Δυναστεία των Μπράνκοβιτς** (σερβικά: *Кућа Бранковић*) είναι δυναστεία της μεσαιωνικής Σερβίας η οποία, σύμφωνα με τους γενεαλόγους, δημιουργήθηκε στο πρώτο μισό του 15ου αι. Ο Οίκος προέρχεται εκ θηλυγονίας από τον Οίκο των Λαζάρεβιτς. Η οικογένεια ανήλθε σε περιωπή κατά την πτώση του Σερβικού βασιλείου. Τα αρχικά εδάφη της επικεντρωνόταν στο Κόσοβο. Αργότερα τα μέλη της επέκτειναν την εξουσία τους σε όλες τις υπόλοιπες περιοχές της Σερβίας που δεν είχαν κατακτηθεί, κάνοντάς τα τους τελευταίους μονάρχες του μεσαιωνικού Σερβικού κράτους. Η δυναστεία κυβέρνησε το δεσποτάτο της Σερβίας το διάστημα 1427-59 και οι απόγονοί της συνέχισαν να διεκδικούν τον θρόνο· μερικοί εισήλθαν στις τάξεις της Ουγγρικής αριστοκρατίας, ενώ άλλοι απόγονοι διατήρησαν έναν τίτλο ευγενείας.

Μερικά μέλη υιοθέτησαν το όνομα *Μπράνοβιτς* για να γλιτώσουν την πολιτική δίωξη. Τα μέλη του Οίκου έκαναν επιγαμίες με άλλους ευγενείς Οίκους γειτονικών χωρών, όπως της Ουγγαρίας, της Αυστρίας και της Οθωμανικής αυτοκρατορίας. Μερικά μέλη είναι:
* Βουκ Μπράνκοβιτς.
* Γεώργιος Μπράνκοβιτς (1427-56).
* Μάρα Μπράνκοβιτς.
* Λάζαρ Μπράνκοβιτς (1456-58).
* Στέφαν Μπράνκοβιτς (1458-59).
* Έλενα Μπράνκοβιτς, η τελευταία βασίλισσα της Βοσνίας.
* Μπογκόλιουμπ Μπράνκοβιτς πρίγκιπας, πατριώτης.

## Γενεαλογία του Οίκου των Μπράνκοβιτς της Σερβίας

## Πηγές
* Ćirković, Sima (2004). The Serbs. Malden: Blackwell Publishing.
* Ćorović, Vladimir (2001). Историја српског народа [History of the Serb people] (Internet ed.). Belgrade: Ars Libri.
* Dinić, Mihailo (1978). "Област Бранковића". Српске земље у средњем веку [Serb lands in the Middle Ages]. Belgrade: Српска књижевна задруга.
* Fine, John Van Antwerp Jr. (1994) [1987]. The Late Medieval Balkans: A Critical Survey from the Late Twelfth Century to the Ottoman Conquest. Ann Arbor, Michigan: University of Michigan Press.
* Mihaljčić, Rade (1989). Крај Српског царства (2nd ed.). Belgrade: БИГЗ.

## Εξωτερικοί σύνδεσμοι
* 

*
Μπρανκοβιτς
Ελένη Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ

H **Ελένη Αδελαΐδα** (γερμ. *Helene Adelheid von Schleswig-Holstein-Sonderburg-Glücksburg*, 1 Ιουνίου 1888 - 30 Ιουνίου 1962) του Οίκου του Γκλύξμπουργκ ήταν πριγκίπισσα του Σλέσβιχ-Χόλσταϊν-Σόντερμπουργκ-Γκλύξμπουργκ και έπειτα πριγκίπισσα της Δανίας.

## Βιογραφία
Η *Ελένη Αδελαΐδα Βικτωρία Μαρία* γεννήθηκε την 1η Ιουνίου 1888 στο Γκρύνχολτς, και ήταν το τρίτο παιδί και η τρίτη κόρη του Φρειδερίκου Φερδινάνδου του Σλέσβιχ-Χόλσταϊν και της Καρολίνας Ματθίλδης του Σλέσβιχ-Χόλσταϊν-Σόντερμπουργκ-Αουγκούστενμπουργκ.

Το 1908 αρραβωνιάστηκε το Χαράλδο της Δανίας. Ο γάμος του έγινε στις 28 Απριλίου 1909 στο Γκλύξμπουργκ. Μαζί απέκτησαν πέντε παιδιά:
*τη Θεοδώρα (1910 - 1975), παντρεύτηκε το Χριστιανό του Σάουμπουργκ-Λίππε. Απέκτησαν 4 παιδιά.
*την Καρολίνα Ματθίλδη (1912 - 1955), παντρεύτηκε τον Κνουτ της Δανίας. Απέκτησαν 3 παιδιά.
*την Αλεξανδρινή Λουίζα (1914 - 1962), παντρεύτηκε το Λεοπόλδο του Κάστελ-Κάστελ. Απέκτησαν 3 παιδιά.
*τον Γκορμ (1919 - 1991).
*τον Όλουφ (1923 - 1990), παντρεύτηκε (1) την Άννι Ελένε Ντόρριτ Πούγκαρτ-Μύλλερ. Απέκτησαν 2 παιδιά και (2) τη Λις Βουλφ-Γιούργκενσεν. Δεν απέκτησαν παιδιά.

Πέθανε στις 30 Ιουνίου 1962 στο Χέλλερουπ σε ηλικία 74 ετών. Είναι θαμμένη στον Καθεδρικό Ναό του Ρόσκιλε της νήσου Σιέλαν στη Δανία.

## Τίτλοι
*1 Ιουνίου 1888 – 28 Απριλίου 1909: *Η Υψηλότητα* Πριγκίπισσα Ελένη Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ
*28 Απριλίου 1909 – 30 Ιουνίου 1962: *Η Βασιλική Υψηλότητα* Πριγκίπισσα Ελένη Αδελαΐδα της Δανίας

## Παραπομπές


Κατηγορία:Οίκος του Γκλύξμπουργκ
Κατηγορία:Γερμανοί ευγενείς
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Κατηγορία:Πριγκίπισσες της Δανίας
Ο Λύκος

***Ο Λύκος*** (**[[ισπανικά]]: El Lobo**) είναι βιογραφική δραματική ταινία Ισπανικής παραγωγής του 2004 σε σκηνοθεσία Μιγκέλ Κουρτουά και σενάριο του Αντόνιο Ονέτι. Πρωταγωνιστούν: Εντοάρντο Νοριέγκα και Χοσέ Κορονάντο.

## Πλοκή
Η ταινία βασίζεται στη ζωή του Μικέλ Λεζάρζα, ενός πράκτορα της ισπανικής υπηρεσίας πληροφοριών 
που έδρασε στις αρχές της δεκαετίας του 1970. 

O «Λύκος» είναι ένας κυβερνητικός πράκτορας ο οποίος κατάφερνει να διεισδύσει στον μηχανισμό της τρομοκρατικής οργάνωσης των Βάσκων αυτονομιστών ΕΤΑ και να εξαρθρώσει το ένα τέταρτο περίπου των μελών της. Στην συνέχεια ο Λύκος παρεμποδίζει τα σχέδια της οργάνωσης για μια μεγάλη απόδραση μελών της από τις φυλακές καθώς και μια εκστρατεία τρομοκρατικών επιθέσεων.

Στηριγμένος αρχικά και προδωμένος όμως αργότερα από τις Μυστικές Υπηρεσίες του Ισπανού δικτάτορα Φράνκο, ο Λύκος ωστόσο κατάφερε να διαφύγει και να συνεχίσει την αποστολή του ενεργώντας πια για λογαριασμό του. Η ETA τον καταδικάζει σε θάνατο και δημοσιεύει τις φωτογραφίες του σε όλη τη χώρα των Βάσκων, με την ελπίδα ότι κάποιος θα αναφέρει για το πού βρίσκεται. Τελικά, ο Λύκος αλλάζει ταυτότητα, κάνει πλαστική αλλάζοντας το πρόσωπό του και εξαφανίζεται για πάντα χωρίς να αφήσει πίσω του κανένα ίχνος. Από τότε, η ΕΤΑ έχει φυλαγμένη μια σφαίρα με το όνομα του "Λύκου" γραμμένη επάνω της... 

## Διανομή ρόλων
*Εντοάρντο Νοριέγκα ως...ο Λύκος
*Χοσέ Κορονάντο ως...Ρικάρντο
*Μελάνι Ντουτέ ως...Αμάγια
*Σίλβια Αμπασκάλ ως...Μπεγκόνα
*Σαντιάγκο Ράμος ως Πάντσο
*Πάτρικ Μπρουέλ ως...Νέλσον
*Χόρχε Σανζ ως...Άζιερ
*Μανουέλ Ζάρζο ως...Ματίας
 
## Βραβεία & Υποψηφιότητες

## Παραπομπές

## Εξωτερικοί σύνδεσμοι
*  

Κατηγορία:Ισπανικές ταινίες
Κατηγορία:Ισπανικές δραματικές ταινίες
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Μιγκέλ Κουρτουά
Κατηγορία:Ταινίες του 2004 
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες γυρισμένες στη Βαρκελώνη
Νατάσα Γιαροβένκο

Η ***Νατάσα Γιαροβένκο*** (Ουκρανικά: Наташа Яровенко) (γεννηθείσα στις 23 Ιουλίου 1979, στην Οδησσός) είναι Ουκρανέζα ηθοποιός και μοντέλο μόδας που κατοικεί στην Ισπανία.

## Βιογραφία
### Πρώτα χρόνια
Η Νατάσα Γιαροβένκο γεννήθηκε στην Οδησσό της Ουκρανίας σε μια οικογένεια μηχανικών. Αποφοίτησε από το Πανεπιστήμιο της Οδησσού με πτυχίο στην φιλολογία Ρωμανο-Γερμανικών γλωσσών. Μιλάει άπταιστα Ουκρανικά, Ρωσικά, Ιταλικά, Ισπανικά και Αγγλικά. 
Το 2000, αυτή και η οικογένειά της έφυγαν για την πόλη της Βαρκελώνης, όπου ζει μέχρι σήμερα.

### Καριέρα
Σε νεαρή ηλικία όταν μια μέρα η Γιαροβένκο περπατούσε στο δρόμο, ένας φωτογράφος την πλησίασε και την κάλεσε να συμμετάσχει σε ένα κάστινγκ, το οποίο πέρασε και έγινε μοντέλο. Αργότερα για πρώτη φορά πήρε έναν ρόλο σε μια τηλεοπτική ταινία στην περιφερειακή τηλεόραση της Καταλονίας και στη συνέχεια έκανε το ντεμπούτο της στην εθνική τηλεόραση. Η ίδια είχε δηλώσει στο παρελθόν: «Για να είμαι ειλικρινής, ποτέ δεν ονειρευόμουν να είμαι ηθοποιός. Αλλά είμαι ευγνώμων για αυτό που μου συνέβη».

Το 2010 σε μια συνέντευξη μίλησε για τον εαυτό της:
   
Στο τέλος του 2010 η Γιαροβένκο, αγόρασε ένα μικρό νησί στις Μπαχάμες για 200.000 δολάρια λέγοντας: «Το νησί είναι αρκετά μικρό, ανώνυμο και ερημικό, αλλά υπάρχει μια άθικτη λωρίδα παραλίας και παρθένων θάμνων»
.

Το 2011, η Γιαροβένκο κέρδισε δύο βραβεία ως «Καλύτερη Νέα Ηθοποιός» για το ρόλο της στην ταινία 
«Δωμάτιο στη Ρώμη», το ένα στα Βραβεία Τούρια  και το άλλο στα 25α Βραβεία Γκόγια.

## Φωτογραφίσεις
*Περιοδικό ShowDown - Εξώφυλλο
*Περιοδικό GQ - Εξώφυλλο
*Περιοδικό ELLE - Εξώφυλλο (με την Μονίκ Κρουζ)
*Περιοδικό WAPA - Εξώφυλλο
*Περιοδικό MUJERhoy - εξώφυλλο

## Φιλμογραφία

## Παραπομπές

## Εξωτερικοί σύνδεσμοι

* Η  

Κατηγορία:Ουκρανές μοντέλα
Κατηγορία:Ουκρανοί ηθοποιοί κινηματογράφου
Ιωάννης του Σεβέριν

Ο **Ιωάννης** ο *Νεότερος*, ουγγρ. János Hunyadi (π. 1419 - 1440/41) από τον Οίκο του Ουνυάδη ήταν ευγενής της Ουγγαρίας και ιππότης σημαιοφόρος, νεότερος αδελφός του Ιωάννη του *Πρεσβύτερου*, αντιβασιλιά της Ουγγαρίας. Έγινε μπάνος του Σεβέριν.

## Βιογραφία
Ήταν ο δευτερότοκος γιος του Βόυκ και της Ελισάβετ Μορσίνα.

Υπάρχουν λίγες πληροφορίες γι'αυτόν. Αναφέρεται για πρώτη φορά σε ένα καταστατικό, που εκδόθηκε για τέσσερα μέλη την οικογένειάς του στις 12 Φεβρουαρίου 1419. Διορίστηκε μπάν(ος) του Σεβέριν από τον βασιλιά Αλβέρτο Β΄ των Αψβούργων το 1439 μαζί με τον αδελφό του. Από τότε συμμετείχε στις πρώτες εκστρατείες του αδελφού του εναντίον των Οθωμανών. Μάλλον σκοτώθηκε σε μάχη το 1440/41.

Τάφηκε στο Gyulafehérvár (σημερινό Άλμπα Γιούλια της Ρουμανίας). Ο αδελφός του έγραψε γι' αυτόν ότι "ήταν ο ανδρειότερος των γενναίων", δέιχνοντας ότιο Ιωάννης ο *Νεότερος* εθεωρείτο ένας ανδρείος στρατιωτικός.

## Πηγές
* Engel, Pál (1996). Magyarország világi archontológiája, 1301–1457, I. ("Secular Archontology of Hungary, 1301–1457, Volume I"). História, MTA Történettudományi Intézete. Budapest. ISBN 963-8312-44-0.
* Kubinyi, András (2008). Matthias Rex. Balassi Kiadó. ISBN 978-963-506-767-1.

Κατηγορία:Οίκος του Ουνυάδη
Λαδίσλαος Ουνυάδης

Ο **Λαδίσλαος**, ουγγρ. László Hunyadi (1432 - 16 Μαρτίου 1457) από τον Οίκο του Ουνυάδη ήταν ευγενής της Ουγγαρίας. Έγινε μπάνος της Κροατίας και Δαλματίας και *κύριος των βασιλικών ίππων*.

## Βιογραφία
Ήταν ο πρωτότοκος γιος του Ιωάννη του *Πρεσβύτερου*, βοϊβόδα της Τρανσυλβανίας και μετά αντιβασιλιά της Ουγγαρίας και της Ελισάβετ Σιλάγκυι, κόρης του Λαδίσλαου κόμη Σιλάγκυι. Νεότερος αδελφός του ήταν ο Ματθίας Κορβίνος, μετέπειτα βασιλιάς της Ουγγαρίας.

Από πολύ μικρή ηλικία συνόδευσε τον πατέρα του στις εκστρατείες του. Έπειτα από τη μάχη του Κόσοβο (1448) έμεινε για λίγο χρόνο ως όμηρος για τον πατέρα του στα χέρια του Γεωργίου Μπράνκοβιτς (1427-56), δεσπότη της Σερβίας. Το 1452 ήταν μέλος της αντιπροσωπίας, που πήγε στη Βιέννη για να φέρει τον Ούγγρο βασιλιά Λαδίσλαο Ε΄. Το 1453 ήταν ήδη μπάν(ος) της Κροατίας και της Δαλματίας. Στη συνέλευση (dieta) της Βούδας (1455) παραιτήθηκε από όλα τα αξιώματά του, εξαιτίας των κατηγοριών του Ούλριχ Β΄ κόμη του Τσέλιε και άλλων εχθρών του Οίκου του· τελικά συμφιλιώθηκε μαζί του και μνηστεύθηκε τη Μαρία, κόρη του Λαδίσλαου Γκαραί παλατινού (κόμη) της Ουγγαρίας.

Έπειτα από το τέλος του πατέρα του το 1456, κατηγορήθηκε από τον εχθρό του Ούλριχ Β΄ (τώρα γενικό διοικητή της Ουγγαρίας με σημαντική ισχύ) ως υπεύθυνος για τα χρέη, που φέρεται να έκανε ο πρεσβύτερος Ουνυάδης στο κράτος, αλλά υπερασπίστηκε τον εαυτό του ικανά στη συνέλευση του Φούτακ (Οκτώβριος 1456). Έτσι ο Ούλριχ Β΄ προσποιήθηκε συμφιλίωση, υποσχόμενος να προστατεύσει τους Ουνυάδη σε περίπτωση που πρώτα θα παρέδιδαν όλα τα βασιλικά κάστρα, που τους είχαν εμπιστευτεί. Αρχή θα γινόταν με το κάστρο Ναντορφεχερβάρ (τώρα στο Βελιγράδι), του οποίου ο Ουνυάδης ήταν διοικητής. Αν και αναγνώρισε τον ΛΑδίσλαο Ε΄ και τον Ούλριχ Β΄, ο Ουνυάδης εξαίρεσε τον στρατό του από μισθοφόρους. Το επόμενο πρωί (9 Νοεμβρίου 1456) ο Ούλριχ Β΄ σκοτώθηκε από άνδρες του Ουνυάδη υπό αδιευκρίνιστες συνθήκες. Αργότερα ο Ουνυάδης υπηρέτησε ως *κύριος των βασιλικών ίππων* (ουγγρ.:  lovászmester) ως το τέλος του.

Ο τρομοκρατημένος 12ετής Λαδίσλαος Ε΄ συγχώρησε τον Ουνυάδη και σε μία επόμενη συνομιλία με τη μητέρα του στο Τεμεσβάρ ορκίστηκε ότι θα προστάτευε όλη την οικογένεια. Ως εχέγγυο της ειλικρίνειάς του, διόρισε τον Ουνυάδη κύριο του θησαυροφυλακίου και γενικό διοικητή του βασιλείου. Μη υποπτευόμενος κακό, ο Ουνυάδης συνόδευσε τον βασιλιά στη Βούδα. Μόλις όμως έφθασε εκεί, συνελήφθη με την κατηγορία ότι συνωμοτούσε εναντίον του βασιλιά και καταδικάστηκε σε θάνατο, χωρίς την τήρηση νομικών διατυπώσεων. Αποκεφαλίστηκε στις 16 Μαρτίου 1457, 26 ετών.

Είναι ο πρωταγωνιστής στην όπερα *Ουνυάδη Λαζλό* του Φερέντς Έρκελ.

## Παραπομπές


## Πηγές
* Acsády, Ignác (1904). History of the Hungarian Realm (in Hungarian), vol. i., Budapest.
* Engel, Pál (1996). Magyarország világi archontológiája, 1301–1457, I. ("Secular Archontology of Hungary, 1301–1457, Volume I"). História, MTA Történettudományi Intézete. Budapest. ISBN 963-8312-44-0.
* Kubinyi, András: Hunyadi Mátyás, a személyiség és a király, AETAS 22, 83–100, 2007.
* Bánhegyi, Ferenc: A Hunyadiak dicsősége, Celldömölk, Apáczai Kiadó, 2008.

## Εξωτερικοί σύνδεσμοι
* 

Κατηγορία:Οίκος του Ουνυάδη
Δημήτριος Λαντζούνης

Ο **Δημήτριος Λαντζούνης** (1909-1991), του Ιωάννη και της Ευγενίας, ήταν Έλληνας δικηγόρος και πολιτικός. Υπηρέτησε ως βουλευτής Μεσσηνίας επί δύο δεκαετίες.

## Πρώτα χρόνια
Γεννήθηκε στον Μελιγαλά Μεσσηνίας στις 11 Ιουλίου 1909. Σπούδασε νομικά στο Πανεπιστήμιο Αθηνών και άσκησε το δικηγορικό λειτούργημα στην Καλαμάτα από το 1934 ως το 1950.

### Κοινοβουλευτική δραστηριότητα
Η πολιτική του δραστηριοποίηση ξεκίνησε το 1946, όταν για πρώτη φορά κατήλθε ως υποψήφιος βουλευτής Μεσσηνίας με τον συνδυασμό Ηνωμένης Παρατάξεως Εθνικοφρόνων (Λαϊκό Κόμμα) και συγκέντρωσε 7.635 ψήφους στις εκλογές εκείνης της χρονιάς.

Στις εκλογές του 1950 εξελέγη βουλευτής για πρώτη φορά με το Λαϊκό Κόμμα, με 4.269 ψήφους και επανεξελέγη το 1951 και το 1952 με τον Ελληνικό Συναγερμό και στη συνέχεια με την ΕΡΕ το 1956, 1958, 1963 και 1964. Διατέλεσε Γενικός Γραμματέας της Βουλής το 1956-58.

## Θάνατος
Ο Δημήτριος Λαντζούνης απεβίωσε σε ηλικία 82 ετών, στις 28 Οκτωβρίου 1991 και κηδεύθηκε την επομένη από τον ιερό Ναό του Αγίου Ιωάννου, στον Μελιγαλά. Κατέλιπε τη σύζυγό του, Βούλα Αποστολάκη, και τα παιδιά του, Άλκη και Εύη.

## Παραπομπές


Λαντζουνης, Δημητριος
Λαντζουνης
Λαντζουνης
Λαντζουνης, Δημητρ
Οίκος του Ποντιέμπραντυ

Ο **Οίκος του Ποντιέμπραντυ**, τσεχ.: Páni z Poděbrad ήταν μία ευγενής οικογένεια στη Βοημία, που προερχόταν απο τους κυρίους του Κουνστάτ. Όταν ο Μπότσεκ Α΄ του Κουνστάτ (απεβ. 1373) απέκτησε την κυριότητα του Ποντιέμπραντυ ένεκα γάμου, αποκάλεσε τον εαυτό του "Μπότσεκ του Κουνστάτ και του Ποντιέμπραντυ". Το πιο εξέχον μέλος της οικογένειας ήταν ο Γεώργιος, που έγινε βασιλιάς της Βοημίας. Οι γιοί του αναβιβάστηκαν σε κόμητες του Γκλατς (τσεχ. Κλάντσκο). Ίδρυσαν τον κλάδο της Σιλεσίας στον Οίκου τους: έγιναν δούκες του Μύνστερμπεργκ (πολων.: Ζιέμπιτσε).

## Γενεαλογία του Οίκου του Ποντιέμπραντυ της Βοημίας

## Πηγές
* Ondřej Felcman, Radek Fukala u. a.: Poděbradové. Rod českomoravských pánů, kladských hrabat a sleszkých knížat. Nakladatelství Lidové Noviny 2008, ISBN 978-80-7106-949-2
* Lydia Baštecká, Ivana Ebelová, 'Náchod', Náchod 2004, ISBN 80-7106-674-5, p. 43-58

## Εξωτερικοί σύνδεσμοι
*
Λουίζα του Τουρν και Τάξις

Η **Λουίζα** (γερμ. *Luisa von Thurn und Taxis*, 1 Ιουνίου 1859 - 30 Ιουνίου 1948) του Οίκου των Τουρν & Τάξις ήταν πριγκίπισσα του Τουρν και Τάξις και μετέπειτα πριγκίπισσα του Χοεντσόλλερν-Ζίγκμαρινγκεν.

## Βιογραφία
Η *Λουίζα Ματθίλδη Βιλελμίνη Μαρία Μαξιμιλιανή* γεννήθηκε την 1η Ιουνίου 1859 στο Κάστρο Τάξις, και ήταν το πρώτο παιδί και η πρώτη κόρη του Μαξιμιλιανού Αντώνιου του Τουρν και Τάξις και της Ελένης, Δούκισσας εν Βαυαρία. Ήταν ανιψιά της Ελισάβετ, Αυτοκράτειρας της Αυστρίας.

Στις 21 Ιουνίου 1879 παντρεύτηκε το Φρειδερίκο του Χοεντσόλλερν-Ζίγκμαρινγκεν στο Ρέγκενσμπουργκ. Το ζευγάρι δεν απέκτησε απογόνους.

Πέθανε στις 30 Ιουνίου 1948 στο Ζίγκμαρινγκεν σε ηλικία 89 ετών. Είναι θαμμένη στη Μονή Χέντιγκεν στο Ζίγκμαρινγκεν.

## Τίτλοι
*1 Ιουνίου 1859 – 21 Ιουνίου 1879: *Η Γαληνοτάτη Υψηλότητα* Πριγκίπισσα Λουίζα του Τουρν και Τάξις
*21 Ιουνίου 1879 – 20 Ιουνίου 1948: *Η Γαληνοτάτη Υψηλότητα* Πριγκίπισσα Λουίζα του Χοεντσόλλερν

## Παραπομπές


* Photograph of Princess Louise of Thurn and Taxis

Κατηγορία:Οίκος του Χοεντσόλερν-Ζίγκμαρινγκεν
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Κατηγορία:Πριγκίπισσες του Χοεντσόλερν-Ζίγκμαρινγκεν
Κατάλογος Γενικών Συνδίκων του Γενικού Συμβουλίου

Ακολουθεί κατάλογος των **Γενικών Συνδίκων του Γενικού Συμβουλίου των Κοιλάδων** (Ανδόρρα). Ο Γενικός Σύνδικος είναι ο πρόεδρος του κοινοβουλίου της Ανδόρρας. Τα ακόλουθα άτομα κατείχαν τη θέση:

## Δείτε επίσης
* Κατάλογος Πρώτων Συνδίκων του Γενικού Συμβουλίου (Ανδόρρα) 

## Παραπομπές


*